cyanic-selkie/wikianc huggingface dataset:
ค่าปฏิกรรมสงครามโลกครั้งที่หนึ่ง
พัฒนาการของการจ่ายค่าปฏิกรรมสงคราม
ต่อมา แผนการดอวส์ ในปี ค.ศ. 1924 ได้ปรับเปลี่ยนการจ่ายค่าปฏิกรรมสงครามของเยอรมนีใหม่ ซึ่ง โอเวน ดี. ยัง และ ซีย์มูร์ พาร์กเกอร์ กิลเบิร์ต ได้รับมอบหมายให้มาดูแลแผนการดังกล่าว ในเดือนพฤษภาคม ค.ศ. 1929 แผนการยังได้ลดปริมาณค่าปฏิกรรมสงครามลงอีกเหลือ 112,000 ล้านมาร์ก (คิดเป็น 28,350 ล้านดอลลาร์สหรัฐ) ภายในเวลา 58 ปี นอกจากนั้น แผนการยังกำหนดให้แบ่งการจ่ายประจำปีลงเหลือปีละ 2,000 ล้านมาร์ก (คิดเป็น 473 ล้านดอลลาร์สหรัฐ) โดยหนึ่งส่วนให้ต้องจ่ายให้หมดอย่างไม่มีเงื่อนไข ส่วนอีกสองส่วนเป็นส่วนที่สามารถยืดเวลาชำระออกไปได้
อย่างไรก็ตาม เหตุการณ์ตลาดหุ้นวอลสตรีทล่มและภาวะเศรษฐกิจตกต่ำครั้งใหญ่ ทำให้มีการประกาศพักชำระหนี้ เมื่อวันที่ 20 มิถุนายน ค.ศ. 1931 เนื่องจากเห็นว่าเยอรมนีและออสเตรียใกล้จะประสบกับภาวะเศรษฐกิจล่มสลาย ประธานาธิบดีฮูเวอร์จึงได้เลื่อนการชำระค่าปฏิกรรมสงครามและหนี้ระหว่างรัฐบาลออกไปเป็นเวลาหนึ่งปี ซึ่งอังกฤษยอมรับข้อเสนอดังกล่าว แต่ได้รับการต่อต้านอย่างแข็งขันและการผัดเวลาออกไปสิบเจ็ดวัน โดยอันเดร ตาร์ดีเยอแห่งฝรั่งเศส ระหว่างช่วงพักชำระหนี้ ในเยอรมนีได้ประสบกับสภาวะเงินเฟ้ออย่างหนัก ทำให้สูญเงินไปกว่า 300 ล้านดอลลาร์สหรัฐ ส่งผลให้ธนาคารทุกแห่งปิดตัวลงชั่วคราว
สภาวะเศรษฐกิจที่เลวร้ายลงของเยอรมนี ทำให้เกิดการประชุมโลซาน ซึ่งได้มีการออกเสียงให้ยกเลิกค่าปฏิกรรมสงครามดังกล่าว จนถึงขณะนี้ เยอรมนีได้ชำระหนี้ไปแล้วหนึ่งในแปดส่วนตามจำนวนเงินที่กำหนดไว้ในสนธิสัญญาแวร์ซาย แต่ผลจากข้อตกลงโลซานนั้นขึ้นอยู่กับการรับรองของสหรัฐอเมริกาที่จะตกลงผัดผ่อนหนี้สงครามของรัฐบาลยุโรปตะวันตกทั้งหลาย อย่างไรก็ตาม ผลจากข้อตกลงดังกล่าวล้มเหลวอย่างสิ้นเชิงมิใช่เพราะรัฐสภาสหรัฐปฏิเสธที่จะยอมผัดผ่อนหนี้สงคราม หากแต่เป็นการก้าวขึ้นสู่อำนาจของอดอล์ฟ ฮิตเลอร์ และการปฏิเสธที่จะชำระค่าปฏิกรรมสงครามเพิ่มเติมของเขา เยอรมนีได้ชำระค่าปฏิกรรมสงครามไปแล้ว 20,000 ล้านมาร์ก และนักประวัติศาสตร์ มาร์ติน คิทเช่น แย้งว่า การมองว่าเยอรมนีหมดสภาพทางเศรษฐกิจอันเป็นผลมาจากค่าปฏิกรรมสงครามนั้นเป็นเพียงเรื่องเล่าที่ไม่เป็นความจริงเท่านั้น คิทเช่นยังระบุต่อไปว่า แทนที่จะเป็นการทำให้เยอรมนีอ่อนแอลง เยอรมนีกลับเข้มแข็งขึ้นจนสามารถได้รับการผ่อนผันการชำระไปสองครั้งและยอดค่าปฏิกรรมสงครามที่ลดลง
ผลกระทบต่อเศรษฐกิจเยอรมนี
นักเศรษฐศาสตร์อย่างเช่นเคนส์ประเมินว่าการจ่ายค่าปฏิกรรมสงครามจำนวนมหาศาลดังกล่าวเป็นไปไม่ได้ในทางเศรษฐกิจ อย่างไรก็ตาม ในเรียงความ Versailles and International Diplomacy ในหนังสือ The Treaty of Versailles: A Reassessment after 75 Years วิลเลียม อาร์. เคย์เลอร์ ได้แสดงทัศนะ ว่า "การเพิ่มปริมาณภาษีและการลดการบริโภคในสาธารณรัฐไวมาร์ จะช่วยเพิ่มยอดรายได้จากการส่งออกเพื่อก่อให้เกิดการแลกเปลี่ยนกับต่างประเทศที่จำเป็นสำหรับการชำระหนี้ค่าปฏิกรรมสงคราม" อย่างไรก็ตาม รายได้จากการส่งออกและผลของการขาดดุลในการส่งออกทำให้เกิดเป็นสถานการณ์ทางการเมืองอันยากยิ่ง ซึ่งอันที่จริงแล้ว มันก็เป็นสาเหตุของการประท้วงหยุดงานทั่วประเทศในสหราชอาณาจักร ค.ศ. 1926
ส่วนคนบางกลุ่มได้โต้แย้งว่า การพิจารณาว่าการจ่ายค่าปฏิกรรมสงครามนั้นเป็นสาเหตุหลักของสภาพทางเศรษฐกิจของเยอรมนีในช่วงระหว่างปี ค.ศ. 1919-1939 นั้นเป็นความเข้าใจผิด โดยอ้างเหตุผลว่า เยอรมนีได้ชำระค่าปฏิกรรมสงครามเป็นเงินส่วนน้อย และอัตราเงินเฟ้ออย่างรุนแรงในช่วงต้นคริสต์ทศวรรษ 1920 นั้นเป็นผลมาจากความไม่มีเสถียรภาพทางการเมืองและเศรษฐกิจภายในสาธารณรัฐไวมาร์เอง ในความเป็นจริงแล้ว การยึดครองแคว้นรูร์โดยฝรั่งเศสนั้น แท้จริงแล้วสร้างความเสียหายให้แก่เยอรมนีมากกว่าค่าปฏิกรรมสงครามเสียอีก ส่วนอีกด้านหนึ่งได้กล่าวว่า การจ่ายค่าปฏิกรรมสงครามดังกล่าวนี้เป็นสาเหตุเดียวของสภาพทางเศรษฐกิจ อันนำไปสู่การก้าวขึ้นสู่อำนาจของฮิตเลอร์ ในความเป็นจริงแล้ว เยอรมนีได้ทำสิ่งที่น่าทึ่งหลังจากสภาวะเงินเฟ้ออย่างรุนแรงในปี ค.ศ. 1923 และกลับมาเป็นประเทศซึ่งมีเศรษฐกิจใหญ่เป็นอันดับต้น ๆ ของโลกได้อีกครั้งหนึ่ง
สภาพทางเศรษฐกิจยังคงดำเนินไปได้ด้วยดีจนกระทั่งการลงทุนจากต่างชาติ และการกู้ยืมเงินเพื่อชำระค่าปฏิกรรมสงคราม ซึ่งเกิดขึ้นพร้อมกับช่วงเวลาที่ตลาดหุ้นวอลล์สตรีทล่ม ทำให้ปัญหานี้ขยายขึ้นเนื่องจากการกู้ยืมเงินจากผู้ให้กู้ชาวอเมริกันโดยบริษัทเยอรมัน แม้ว่าค่าปฏิกรรมสงครามที่ถูกจำกัดลงตามแผนการดอวส์ จะได้รับเงินในปริมาณมากผ่านทางการกู้ยืมเงินระหว่างประเทศ นับตั้งแต่ปี ค.ศ. 1924 เป็นต้นมา ทางการเยอรมัน "เต็มไปได้วยผู้ให้กู้จากต่างชาติ" ทำให้หนี้ค่าปฏิกรรมสงครามซึ่งจ่ายเป็นรายปีถูกบีบลงเหลือเพียงไม่กี่สัปดาห์เท่านั้น
และแนวคิดของเอ. เจ. พี. เทย์เลอร์ ในหนังสือเรื่อง The Origins of the Second World War ว่า การเรียกค่าปฏิกรรมสงครามดังกล่าวเป็นการกระทำที่ไม่เด็ดขาด ซึ่งการลงโทษดังกล่าวถือได้ว่ารุนแรง แต่ไม่อาจยับยั้งเยอรมนีไม่ให้ก้าวขึ้นสู่ความเป็นมหาอำนาจของโลกได้อีกครั้งหนึ่ง และในทศวรรษเดียวเท่านั้นที่เยอรมนีภายใต้การนำของฮิตเลอร์ก้าวขึ้นมาเป็นมหาอำนาจได้อีกครั้งหนึ่ง
การจ่ายค่าปฏิกรรมสงครามภายหลังจากสงครามโลกครั้งที่สอง
หลังจากที่เยอรมนีเป็นฝ่ายพ่ายแพ้ในสงครามโลกครั้งที่สอง เยอรมนีก็ยังคงหยุดการชำระค่าปฏิกรรมสงครามอยู่ ที่ประชุมระหว่างประเทศในปี ค.ศ. 1953 ตัดสินใจว่าเยอรมนีจะต้องชำระค่าปฏิกรรมสงครามภายหลังจากได้มีการรวมประเทศ เยอรมนีตะวันตกได้ชำระหนี้ที่ค้างอยู่ในปี ค.ศ. 1980 ในปี ค.ศ. 1995 หลังจากได้มีการรวมประเทศเยอรมนีแล้ว รัฐบาลใหม่ของเยอรมนีประกาศประกาศว่าตนจะชำระดอกเบี้ยทั้งหมด โดยเยอรมนีจะสามารถชำระหนี้ที่ติดค้างกับสหรัฐอเมริกาจนหมดในปี ค.ศ. 2010 และส่วนที่เหลือทั้งหมดจะหมดในปี ค.ศ. 2020
แยกสวนสมเด็จพระศรีนครินทร์
แยกสวนสมเด็จพระศรีนครินทร์ (Suan Somdet Phra Srinagarindra Intersection) เป็นสี่แยกจุดตัดระหว่างถนนติวานนท์ ถนนนนทบุรี-ปทุมธานี และถนนศรีสมาน ในเขตตำบลบ้านใหม่ อำเภอปากเกร็ด จังหวัดนนทบุรี
หนูฮัก พูมสะหวัน
ประวัติ
ปี พ.ศ. 2493 หนูฮักได้เข้าร่วมขบวนการต่อต้านฝรั่งเศสในลาวพร้อมกับผู้นำของลาวฝ่ายซ้ายคนอื่น ๆ ต่อมาเมื่อมีการก่อตั้งพรรคประชาชนลาว (พรรคประชาชนปฏิวัติลาวในปัจจุบัน) ในปี พ.ศ. 2498 จึงได้รับเลือกให้เป็นกรรมการกลางของพรรค
ในปี พ.ศ. 2502 หนูฮักพร้อมด้วยเจ้าสุภานุวงศ์ และผู้นำลาวฝ่ายซ้ายคนอื่น ๆ ถูกรัฐบาลลาวฝ่ายขวาจับกุม แต่คณะบุคคลดังกล่าวก็สามารถหลบหนีไปได้และได้เคลื่อนไหวเพื่อการปฏิวัติลาว โดยหนูฮักรับผิดชอบเขตงานแถบภาคเหนือของลาว (เชียงขวางและหัวพัน) และได้มีบทบาทในการร่วมรัฐบาลกับรัฐบาลลาวฝ่ายขวาที่เวียงจันทน์ทุกครั้ง
หลังการเปลี่ยนแปลงการปกครองและสถาปนาประเทศลาวในปี พ.ศ. 2518 หนูฮัก พูมสะหวันจึงได้รับการแต่งตั้งให้เป็นรองนายกรัฐมนตรีและรัฐมนตรีกระทรวงการเงิน กำกับดูแลเศรษฐกิจของประเทศเป็นเวลาหลายปี ในเดือนพฤศจิกายน พ.ศ. 2535 หนูฮักจึงได้รับเลือกให้เป็นประธานประเทศลาว แทนนายไกสอน พมวิหาน ซึ่งถึงแก่กรรมขณะดำรงตำแหน่ง จนถึงปี พ.ศ. 2541 หลังจากนั้นจึงดำรงตำแหน่งที่ปรึกษาพิเศษของคณะกรรมการศูนย์กลางพรรคต่อมาเป็นเวลา 5 ปีก่อนจะเกษียณตัวเอง และเริ่มหายหน้าไปจากสาธารณชน
หนูฮัก พูมสะหวัน ถึงแก่อสัญกรรมเมื่อวันที่ 9 กันยายน พ.ศ. 2551 ที่นครหลวงเวียงจันทน์ ประเทศลาว ขณะมีอายุ 98 ปี นับเป็นผู้ร่วมการก่อตั้งพรรคประชาชนปฏิวัติลาวคนสุดท้ายที่ถึงแก่อสัญกรรม
ซูเปร์โกปาเดเอสปัญญา 2022 นัดชิงชนะเลิศ
ซูเปร์โกปาเดเอสปัญญา 2022 นัดชิงชนะเลิศ เป็นการแข่งขันฟุตบอลเพื่อตัดสินหาผู้ชนะของซูเปร์โกปาเดเอสปัญญา ฤดูกาล 2021–22 ซึ่งเป็นการแข่งขันฟุตบอลประจำปีซูเปร์โกปาเดเอสปัญญา ครั้งที่ 38 ระหว่างเรอัลมาดริด และอัตเลติกบิลบาโอ หรือเรียกการพบกันของทั้งสองทีมว่าเอลบิเอโฆกลาซิโกเป็นครั้งที่ 239 โดยแข่งขันเมื่อวันที่ 16 มกราคม ค.ศ. 2022 ณ สนามกีฬาแห่งชาติคิงฟะฮัด ในริยาด ประเทศซาอุดีอาระเบีย
รายละเอียด
{| style="width:100%; font-size:90%;" ผู้เล่นยอดเยี่ยมประจำนัด:
{| width="100%"
ไมล์ต่อชั่วโมง
ไมล์ต่อชั่วโมง ( mph, mph, MPH หรือ mi/h ) เป็นหน่วยของอัตราเร็วในระบบการวัดแบบหน่วยวัดอิมพีเรียลและ U.S. customary units แสดงจำนวนไมล์ที่สามารถเดินทางได้ภายในระยะเวลาหนึ่งชั่วโมง โดยมากแล้วนั้น ประเทศที่ใช้หน่วย mph มักจะเป็นประเทศที่ในอดีตอยู่ภายใต้การปกครองของสหราชอาณาจักรและสหรัฐอเมริกา หรือไม่ก็มีความสัมพันธ์ทางประวัติศาสตร์กับสองประเทศข้างต้น ในปัจจุบัน ทั้งสองประเทศยังคงใช้หน่วยนี้อยู่ ส่วนในประเทศพม่า ตามกฎหมายให้ใช้หน่วยเป็น กิโลเมตรต่อชั่วโมง แม้การวัดระยะทางยังคงใช้เป็นไมล์ก็ตาม
การจราจรบนถนน
รายชื่อดังต่อไปนี้เป็นรายชื่อเขตอำนาจศาลที่ใช้หน่วยไมล์ต่อชั่วโมงเป็นหน่วยสำหรับกำหนดอัตราเร็วของการจราจรบนถนน
เครือข่ายรถไฟ
ถูกใช้ในประเทศสหรัฐอเมริกา แคนาดา และไอร์แลนด์ และยังใช้กับเครือข่ายของอังกฤษ ยกเว้นรถราง ระบบรถไฟใต้ดินบางระบบ และ High Speed 1.
การใช้งานทางทะเลและการบิน
ทางด้านการใช้งานทางทะเลและการบินนั้นมักใช้เป็นหน่วย นอต เป็นหน่วยความเร็ว (หนึ่งนอตเท่ากับ 1 ไมล์ทะเล/ชม โดย 1 ไมล์ทะเลเท่ากับ 1,852 เมตรหรือประมาณ 6,076 ฟุต)
การใช้งานอย่างอื่น
ในบางประเทศอาจใช้หน่วย mph ในการเล่นกีฬาบางประเภท เช่น คริกเกต, เทนนิส และ เบสบอล.
เทเนอร์
เทเนอร์ (Tenor) คือ โทนเสียงในการร้องเพลงประสานเสียง ซึ่งเป็นโทนเสียงสูงของนักร้องชาย
↗↘↗↘↗↘↗↘↗↘↗↘↗↘
ราปานูอี
ราปานูอี (หรือบางทีสะกดว่า ราปานุย) อาจหมายถึง
แจ็ก แอนโตนอฟฟ์
แจ็ก ไมเคิล แอนโตนอฟฟ์ (Jack Michael Antonoff; เกิด 31 มีนาคม พ.ศ. 2527) เป็นนักร้อง นักแต่งเพลง และโปรดิวเซอร์เพลงชาวอเมริกัน แอนโตนอฟฟ์เป็นนักร้องนำของวงดนตรีร็อก บลีชเชอรส์ และเคยเป็นมือกีตาร์และมือกลองในวงดนตรีป็อปร็อก ฟัน ก่อนหน้านี้เขาเคยเป็นนักร้องนำของวงอินดีร็อก สตรีลเทรน นอกเหนืองานกับวงบลีชเชอรส์ และวงฟันแล้ว แอนโตนอฟฟ์ยังได้ทำงานเป็นนักแต่งเพลงและโปรดิวเซอร์เพลงกับศิลปินมากมาย เช่น เทย์เลอร์ สวิฟต์, ลอร์ด, เซนต์ วินเซนต์, ฟลอเรนซ์แอนด์เดอะแมชชีน, ลานา เดล เรย์, ฟิฟท์ฮาร์โมนี, เควิน แอ็บสแตร็กส์, คาร์ลี เร เจปเซน, ดิกซีชิกส์, ทีแกนแอนด์ซารา และแคลโร ซึ่งเขามักได้รับการยกย่องว่ามีอิทธิพลอย่างมากต่อดนตรีร่วมสมัย
แจ็ก แอนโตนอฟฟ์ได้รับการเสนอชื่อเข้าชิงรางวัลลูกโลกทองคำ และคว้ารางวัลแกรมมีถึงเจ็ดรางวัล ในปี พ.ศ. 2565 เขาชนะในสาขาโปรดิวเซอร์แห่งปี ที่ไม่ใช่คลาสสิก เขายังได้รับรางวัลแกรมมีจากผลงานของเขากับวงฟัน ผลงานการผลิตอัลบั้มของเทย์เลอร์ สวิฟต์ ใน 1989 และ โฟล์กลอร์ ผลงานการผลิตอัลบั้มของเซนต์ วินเซนต์ ใน แดดดีส์โฮม และอีกรางวัลหนึ่งร่วมกับเซนต์ วินเซนต์ในการเขียนเพลงไตเติลของอัลบั้ม แมสเสดดักชัน
รางวัล
แจ็ก แอนโตนอฟฟ์ได้รับรางวัลแกรมมีเจ็ดรางวัลและได้รับการเสนอชื่อเข้าชิงรางวัลลูกโลกทองคำหนึ่งรางวัล
รางวัลลูกโลกทองคำ
รางวัลลูกโลกทองคำได้จัดการประกาศรางวัลทุกปีโดยสมาคมผู้สื่อข่าวต่างประเทศประจำฮอลลีวูด เพื่อเฉลิมฉลองภาพยนตร์และโทรทัศน์ที่ดีที่สุด ซึ่งแอนโตนอฟฟ์ได้รับการเสนอชื่อหนึ่งครั้ง
to
รางวัลแกรมมี
รางวัลแกรมมีได้จัดการประกาศรางวัลทุกปีโดยสถาบันการบันทึกเสียงของสหรัฐอเมริกา แอนโตนอฟฟ์คว้ารางวัลแกรมมีมาแล้ว 7 รางวัลจากการเสนอชื่อเข้าชิง 19 ครั้ง รวมถึงสาขาโปรดิวเซอร์แห่งปี ที่ไม่ใช่คลาสสิก ในปี พ.ศ. 2565
แยกติวานนท์
แยกติวานนท์ (Tiwanon Intersection) เป็นสี่แยกจุดตัดระหว่างถนนติวานนท์ ถนนประชาราษฎร์ ถนนกรุงเทพฯ-นนทบุรี และถนนนครอินทร์ ในเขตตำบลตลาดขวัญ อำเภอเมืองนนทบุรี จังหวัดนนทบุรี
นกตะขาบดง
นกตะขาบดง (Dollar roller, Dollarbird, Oriental dollarbird; ) นกขนาดเล็กชนิดหนึ่ง ในวงศ์นกตะขาบ (Coraciidae)
พบกระจายพันธุ์ในทวีปเอเชียด้านเอเชียตะวันออก จนถึงตอนเหนือของออสเตรเลีย (มีทั้งหมด 10 ชนิดย่อย-ดูในตาราง) ในประเทศไทยพบได้ทุกภาค ยกเว้นภาคกลางและภาคอีสาน อาศัยทั้งในป่าเบญจพรรณ, ป่าทุติยภูมิ, บริเวณชายป่าดงดิบที่เป็นพื้นที่โล่ง พบได้ตั้งแต่พื้นที่ราบจนถึงความสูงระดับ 1,000 เมตรจากระดับน้ำทะเล
จัดเป็นสัตว์ป่าคุ้มครองในประเทศไทย
วอลเลย์บอลชายเวิลด์แกรนด์แชมเปียนคัพ 2005
วอลเลย์บอลชายเวิลด์แกรนด์แชมเปียนคัพ 2005 (2005 FIVB Volleyball Men's World Grand Champions Cup) ที่จัดขึ้นในเมืองนะงะโนะและโตเกียว ประเทศญี่ปุ่น ระหว่างวันที่ 22–27 พฤศจิกายน พ.ศ. 2548
โซปราโน
โซปราโน (Soprano) คือ โทนเสียงในการร้องเพลงประสานเสียง ซึ่งเป็นโทนเสียงที่สูงของนักร้องหญิง และเป็นโทนเสียงที่สูงที่สุดในวงขับร้องประสานเสียงอีกด้วย
ฟ็อกซ์คอนน์
ฟ็อกซ์คอนน์อินเตอร์เนชั่นแนลโฮลดิงส์ (Foxconn International Holdings Ltd.) เป็นบริษัทในเครือของ หองไห่พรีซีชันอินดัสทรี จำกัด (Hon Hai Precision Industry Co. Ltd.) บริษัทสัญชาติไต้หวันที่เป็นผู้ผลิตอุปกรณ์อิเล็กทรอนิกส์รายใหญ่ที่สุดในโลก และเป็นผู้ผลิตแผ่นวงจรพิมพ์รายใหญ่ และมีแผนการเข้าซื้อหน่วยธุรกิจการผลิตจอแอลซีดีของฮิตาชิในประเทศญี่ปุ่น
บริษัทหองไห่พรีซีชันอินดัสทรีก่อตั้งขึ้นในไต้หวันในปี พ.ศ. 2517 เดิมเป็นผู้ผลิตหัวต่ออุปกรณ์อิเล็กทรอนิกส์สำหรับเครื่องคอมพิวเตอร์ เช่นที่พบในเครื่องเล่นเกมอาตาริ โดยใช้เครื่องหมายการค้า "ฟ็อกซ์คอนน์" บริษัทได้ตั้งฐานการผลิตในจีนแผ่นดินใหญ่ ที่เมืองเซินเจิ้นตั้งแต่ปี พ.ศ. 2531 ปัจจุบันโรงงานแห่งนี้เป็นโรงงานขนาดใหญ่ที่สุด มีคนงานระหว่าง 300,000 ถึง 450,000 คน ปัจจุบันมีโรงงานอยู่ในสาธารณรัฐประชาชนจีน สาธารณรัฐเช็ก สโลวาเกีย โปแลนด์ อินเดีย เม็กซิโก และบราซิล โดยเป็นผู้ส่งออกรายใหญ่ที่สุดของจีน และรายใหญ่อันดับสองของสาธารณรัฐเช็ก
ฟ็อกซ์คอนน์ เป็นผู้รับช่วงผลิตไอโฟน ไอพ็อด ไอแพด ให้กับแอปเปิล เป็นผู้ผลิตแอมะซอน คินเดิลให้กับแอมะซอน.คอม
ในช่วงที่ผ่านมาชื่อของ Foxconn ผู้ผลิตอุปกรณ์อิเล็กทรอนิกส์รายใหญ่ของโลกจากไต้หวัน ถูกพูดถึงอย่างมากในวงการยานยนต์ หลังจากมีข่าวออกมาว่า พวกเขากำลังจะทำตลาดรถยนต์ไฟฟ้าและประกาศจับมือกับปตท. ตั้งโรงงานผลิตรถยนต์ไฟฟ้าในไทยภายในปี 2022
ล่าสุดสื่อยานยนต์จากต่างประเทศ ได้มีการเผยภาพหลุดของรถยนต์ไฟฟ้าจาก Foxconn ออกมา ซึ่งคาดว่าจะเป็นรถที่จะเปิดตัวอย่างเป็นทางการในเดือนตุลาคมนี้
ยอดเขาเอลบรุส
ยอดเขาเอลบรุส (Эльбрус; Mount Elbrus) เป็นยอดเขาที่ตั้งอยู่บนเทือกเขาคอเคซัส ทางตะวันตกของประเทศรัสเซียใกล้กับชายแดนประเทศจอร์เจีย เป็นภูเขาไฟที่สงบมาแล้วประมาณ 2,000 ปี มียอดสูงสุดสองยอด ยอดทางทิศตะวันตก ชื่อเอลบรุส มีความสูง 5,642 เมตร อยู่ในเขตทวีปยุโรป ส่วนยอดทางทิศตะวันออก มีความสูงน้อยกว่าเล็กน้อย ที่ 5,621 เมตร อยู่ในเขตทวีปเอเชีย
ยอดเขาเอลบรุส เป็นหนึ่งใน Seven Summits และ Volcanic Seven Summits ยอดเขาเอลบรุสไม่ได้เป็นยอดเขาที่สูงที่สุดในยุโรปอย่างที่หลายคนคิดเพราะมีผู้เชี่ยวชาญบางท่านกล่าวไว้ว่ายอดเขาเอลบรุสจัดว่าอยู่ในทวีปเอเชีย และยอดเขาที่สูงที่สุดในยุโรปคือยอดเขามงบล็องในเทือกเขาแอลป์
คนไทยที่สามารถพิชิตยอดเขาเอลบรุสสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาเอลบรุสสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 14 สิงหาคม พ.ศ. 2560
แอนทีโซเชียลโซเชียลคลับ
แอนทีโซเชียลโซเชียลคลับ (Anti Social Social Club หรือบางทีเขียนเป็น ASSC และ AntiSocialSocialClub) เป็นแบรนด์แฟชั่นสตรีทแวร์ก่อตั้งโดยนีค เลิร์ค (Neek Lurk) อดีตผู้จัดการฝ่ายการตลาดสังคมของสตุสซี
แบรนด์เคยผลิตสินค้าร่วมกับแรนด์อื่น ๆ เช่น อะเบทธิงเอพ, ริโมวา, โดเวอร์สตรีทมาร์เก็ต, เพลย์บอย, เฮลโลคิตตี, ฮอทวีลส์, ดีเอชแอล และ ฟอร์มูลาวัน
คอนคาแคฟโกลด์คัพ 2021 นัดชิงชนะเลิศ
คอนคาแคฟโกลด์คัพ 2021 นัดชิงชนะเลิศ เป็นนัดการแข่งขันที่ตัดสินหาทีมชนะเลิศในคอนคาแคฟโกลด์คัพ 2021 และเป็นการแข่งขันนัดชิงชนะเลิศครั้งที่ 16 ของคอนคาแคฟโกลด์คัพซึ่งเป็นการแข่งขันฟุตบอลของทีมชาติสมาชิกของคอนคาแคฟโกลด์คัพและทีมรับเชิญเพื่อหาทีมชนะเลิศของอเมริกาเหนือ อเมริกากลาง และแคริบเบียน การแข่งขันจัดขึ้นเมื่อวันที่ 1 สิงหาคม ค.ศ. 2021 ที่สนามกีฬาอะลีจันต์ที่พาราไดซ์ในสหรัฐ เป็นการพบกันระหว่างเจ้าภาพ สหรัฐ กับแชมป์เก่า เม็กซิโก
แอนทีโซเชียลโซเชียลคลับ
ประวัติ
แอนทีโซเชียลโซเชียลคลับก่อตั้งขึ้นในปี 2015 ผ่านทางทวิตเตอร์ โดยในแต่ละปีปล่อยสินค้าภายใต้คอลเลคชั่นต่าง ๆ ในจำนวนจำกัด แรงบันดาลใจในการก่อตั้งแบรนด์นี้ของผู้ก่อตั้งมาจากสุขภาพจิตที่มีปัญหาของเลิร์คตั้งแต่อายุ 27 ปี เลิร์คใช้แบรนด์ของเขาเพื่อเป็นที่ปลอดปล่อยอารมณ์ซึมเศร้า โดยมีสินค้าชิ้นแรกเป็นหมวกธรรมดา ๆ ที่มีตราของแบรนด์อยู่ข้าง ๆ ไม่นานหลังก่อตั้ง แอนทีโซเชียลโซเชียลคลับกลายเป็นแบรนด์ที่เป็นที่นิยม บุคคลมีชื่อเสียงจำนวนมากสวมใส่สินค้าของแอนทีโซเชียลโซเชียลคลับ เช่น คานเย เวสต์, บีทีเอส และ คิม คาร์เดเชียน
คอนคาแคฟโกลด์คัพ 2021 นัดชิงชนะเลิศ
นี่เป็นการแข่งขันนัดชิงชนะเลิศครั้งที่ 7 ของโกลด์คัพที่สหรัฐกับเม็กซิโกพบกัน และเป็นครั้งที่สองติดต่อกันที่ทั้งคู่พบกัน จากนัดชิงชนะเลิศ 6 ครั้งก่อนหน้านี้ เม็กซิโกเป็นฝ่ายเอาชนะไปได้ 5 ครั้งในปี 1993, 1998, 2009, 2011 และ 2019 ในขณะที่สหรัฐเอาชนะได้เพียงครั้งเดียวในปี 2007
สนามแข่งขัน
การแข่งขันนัดชิงชนะเลิศจะจัดขึ้นที่สนามกีฬาอะลีจันต์ที่เมืองพาราไดซ์ รัฐเนวาดา สหรัฐ ซึ่งตั้งอยู่ในเขตมหานครลาสเวกัส นี่เป็นครั้งแรกที่จะมีการแข่งขันนัดชิงชนะเลิศฟุตบอลรายการใหญ่ที่สนามแห่งนี้ซึ่งถูกสร้างขึ้นเพื่อใช้เป็นสนามเหย้าของทีมลาสเวกัสเรเดอส์ในเนชันแนลฟุตบอลลีก นอกจากนี้ ยังเป็นครั้งแรกที่มีการแข่งขันโกลด์คัพในเขตลาสเวกัส การแข่งขันครั้งนี้จะอนุญาตในมีผู้เข้าชมในสนามเต็มความจุหลังผ่อนคลายมาตรการ โดยคอนคาแคฟเริ่มขายบัตรเข้าชมเมื่อวันที่ 11 มิถุนายน ค.ศ. 2021 และบัตรขายหมดภายในเวลาเพียง 90 นาที
รายละเอียด
<section begin=Final /><section end=Final /> <section begin=Lineups />
ข้อมูลในการแข่งขัน
บอนนี (แก้ความกำกวม)
บอนนี อาจหมายถึง
เอ็นทีเอ็กซ์ (วงดนตรี)
เอ็นทีเอ็กซ์ (NTX ; 엔티엑스) เดิมชื่อ NT9 และ Neo Tracks No.9 เป็นบอยแบนด์สัญชาติเกาหลีใต้ซึ่งมีสมาชิกสิบคนภายใต้บริษัทวิคตอรีคอมพานี สมาชิกกลุ่มประกอบด้วย ฮยองจิน ยุนฮยอก แจมิน ชางฮุน โฮจุน อึนโฮ จีซอง ซองวอน กีฮยอน และรอฮยอน พวกเขาเดบิวต์อย่างเป็นทางการเมื่อวันที่ 30 มีนาคม ค.ศ. 2021 ด้วยสตูดิโออัลบั้มแรกของพวกเขาชื่อ “Full of Lovescapes” เดิมทีมีกำหนดเปิดตัวในเดือนมกราคม พ.ศ. 2564 แต่ล่าช้าเนื่องจากโควิด-19
อินดิเพนเดนต์สปิริตอะวอร์ด สาขาภาพยนตร์ต่างประเทศยอดเยี่ยม
สปิริตอะวอร์ด สาขา Best International Film – ภาพยนตร์ต่างประเทศยอดเยี่ยม – เป็นหนึ่งในรางวัลที่มอบแก่ภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
วัดกุฏิบางเค็ม
วัดกุฏิบางเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเค็ม อำเภอเขาย้อย จังหวัดเพชรบุรี
สันนิษฐานกันว่าคือ วัดกาจับ เป็นวัดโบราณสมัยอยุธยาตอนปลาย หรือสมัยรัตนโกสินทร์ตอนต้นซึ่งถูกกองทัพพม่าทำลาย ประชาชนได้ย้ายโบราณวัตถุบางอย่างมาสร้างวัดขึ้นใหม่ เป็นวัดกุฏินี้ จัดตั้งเป็นวัดเมื่อ พ.ศ. 2375 ดำเนินการสร้างอุโบสถไม้สักแกะสลัก แกะสลักโดยนายระย่อมช่างเมืองเพชรบุรีทั้งหมดคนเดียว โดยนำไม้สักจากจังหวัดนครสวรรค์มาก่อสร้างในสมัยพระครูเกษมสุตคุณ (ชุ่ม) เป็นเจ้าอาวาส สร้างแล้วเสร็จในปี พ.ศ. 2473
อุโบสถเป็นอาคารไม้ขนาด 7 ห้อง เชิงฝาเป็นคอนกรีต ปรุงฝาไม้เป็นแผงห้องละ 1 แผง แต่ละแผงแกะสลักภาพเรื่องทศชาติชาดก มหาเวสสันดรชาดก และไซอิ๋ว รวม 21 แผง หน้าบันสร้างเป็นมุขประเจิด ลายหน้าบันด้านหน้าแกะสลักเป็นรูปเงินตราพระมหามงกุฏ ในสมัยพระบาทสมเด็จพระมงกุฎเกล้าเจ้าอยู่หัว ส่วนด้านหลังเป็นรูปเงินตราในสมัยรัชกาลพระบาทสมเด็จพระจุลจอมเกล้าเจ้าอยู่หัว โครงหลังคามีมุขประเจิดด้านหน้าและหลังละ 1 ชั้น ด้านข้างมีตับหลังคาปีกนกลาดลง 2 ชั้น เครื่องลำยองเป็นไม้แกะสลักลงรักปิดทอง ประดับกระจกปีกนกแผ่กว้างและลดต่ำลง มีลวดลายแกะสลักกันแดด เสาแปดเหลี่ยมรับเชิงชาย 32 ต้น เสามุขเป็นเสาเหลี่ยม 28 ต้น รวมทั้งสิ้น 60 ต้น
ยูซุ
ยูซุ (ユズ (yuzu)) เป็นผลของพืชชนิด Citrus junos ซึ่งอยู่ในวงศ์ส้ม (Rutaceae) เอเชียตะวันออกเป็นแหล่งปลูกยูซุที่สำคัญ แต่ในปัจจุบันมีการปลูกยูซุในประเทศออสเตรเลีย สเปน อิตาลี และฝรั่งเศส
เชื่อว่ายูซุมีต้นกำเนิดทางตอนกลางของจีน และเป็นพันธุ์ผสมข้ามของส้มแมนดารินกับอีชาง พาเพดา (Citrus cavaleriei) ภาษาเกาหลีเรียกยูซุว่า ยูจา (유자) โดยทั้งคำว่า ยูซุ และ ยูจา มาจากคำว่า โย่วจึ (柚子) ในภาษาจีนที่ปัจจุบันหมายถึงส้มโอ
ลักษณะ
ยูซุมีลักษณะคล้ายผลเกรปฟรูตขนาดเล็ก ผิวขรุขระ มีสีเหลืองถึงเขียวตามระดับความสุก มีกลิ่นหอม ผลยูซุมีเส้นผ่านศูนย์กลางประมาณ 5.5–7.5 เซนติเมตร และอาจมีขนาดเท่าผลเกรปฟรูตทั่วไป (10 เซนติเมตรหรือมากกว่า)
ยูซุมีความคล้ายคลึงกับซูดาจิ (Citrus sudachi) อย่างมาก ซูดาจิเป็นพืชสกุลส้มที่มีถิ่นกำเนิดในจังหวัดโทกูชิมะ และเป็นพันธุ์ผสมข้ามระหว่างยูซุกับส้มแมนดาริน แต่แตกต่างที่รสชาติของผล และยูซุจะมีสีเหลืองเมื่อสุก
การใช้ประโยชน์
มีการผลิตยูซุภายในประเทศญี่ปุ่นประมาณ 27,000 ตัน (ค.ศ. 2016) ยูซุเป็นส่วนประกอบทั่วไปในอาหารญี่ปุ่น และเป็นส่วนประกอบสำคัญในพนซุและน้ำส้มสายชูยูซุ นอกจากนี้ยังใช้ทำยูซุโคโช ชายูซุ สุรา และของหวาน
กระทรวงเกษตรสหรัฐสั่งห้ามนำเข้ายูซุ ทั้งต้นและผลจากต่างประเทศ
อะเบทธิงเอพ
อะเบทธิงเอพ (A Bathing Ape) หรือ เบพ (BAPE) เป็นแบรนด์สินค้าแฟชั่นสัญชาติญี่ปุ่น ก่อตั้งโดยนิโก (นางาโอะ โทโมะอากิ) ในปี 1993 ที่อูระฮาราจูกุ เน้นผลิตและจำหน่ายสินค้ากลุ่มสตรีทแวร์ของบุรุษ สตรี และเด็ก ในปี 2020 มีจำนวนสาขารวม 19 สาขาในประเทศญี่ปุ่น ซึ่งรวมถึงร้านของเบพ (Bape), เบพไพเรท (Bape Pirate), เบพคิดส์ (Bape Kids), เบพเอกซ์คลูซีฟ (Bapexclusive) ที่อาโอยามะและเคียวโตะ และเบพแกลเลอรี หอศิลป์แบะพื้นที่จัดกิจกรรมของเบพที่เคียวโตะ ส่วนนอกประเทศญี่ปุ่นมีสาขาอยู่ที่ฮ่องกง, ไทเป, ปักกิ่ง, เซี่ยงไฮ้, กวางโจว, เฉิงตู, ชิงเต่า, เฉิ่นหยาง, โซล, สิงคโปร์, นิวยอร์กซิตี, ลอนดอน, ปารีส, ไมอามี และ ลอสแอนเจลิส
ธุรกิจและแบรนด์ที่เคยมีบริการและวางจำหน่ายได้แก่ร้านตัดผมเบพคัทส์ (Bape Cuts), เบพคาเฟ (Bape Café), เบบีไมโล (BABY MILO) และ เดอะเคย์โซลเยอร์ (The cay Soldier) นอกจากเบพแล้ว นิโกยังก่อตั้งไลน์รองได้แก่ AAPE (by A Bathing Ape) และ BAPY (Busy Working Lady) นิโกวางมือจากแบรนด์ในปี 2013 ในขณะที่ตัวบริษัทถูกขายไปในปี 2011 ให้กับเครือสินค้าแฟชั่นสัญชาติฮ่องกอง ไอทีกรุ๊ป
ประวัติ
ผู้ก่อตั้งและอดีตเจ้าของของแบรนด์ นิโก เคยให้สัมภาษณ์กับซีเอ็นเอ็นว่า เขาเติบโตมาในบ้านที่พ่อและแม่เป็นนักทำบิลบอร์ดและพยาบาลตามลำดับนั้นเป็นอิทธิพลสำคัญต่อคาแรกเตอร์ของเขา ในวัยเด็กเขามักอยู่กับของเล่นตามลำพัง ด้วยเพราะทั้งคู่มักทำงานหนักอยู่บ่อยครั้ง นอกจากนี้เขาระบุว่าเขามี ฮิโรชิ ฟูจิวาระ เป็นต้นแบบทางธุรกิจ ชื่อเล่นของเขาแปลว่า "เลขสอง" ในภาษาอังกฤษ ที่ซึ่งหนึ่งในผู้จัดการของร้านค้าแฟชั่น Astoarobot ตั้งชื่อนี้ให้กับเขาหลังสังเกตเห็นลักษณะของนิโกที่คล้ายกับฟูจิวาระมาก นิโดระบุถึงอิทธิพลในช่วงแรกของเขาว่ามีทั้งเอลวิส, เดอะบีเทิลส์ และ ดนตรีฮิปฮอป
ไลังจบการศึกษาด้านแฟชั่น เขาทำงานเป็นบรรณาธิการและผู้กำกับแฟชั่นให้กับนิตยสาร ป็อปอาย ภายหลังเขายืมเงินจำนวนสี่ล้านเยนจากคนรู้จักรวมถึงขอพื้นที่ในร้านของบุคคลนั้น เขาเปิดตัวร้านค้าแรกในชื่อ "Nowhere", ควบคู่กับจุน ทาคาฮาชิ จาก Undercover ในวันที่ 1 เมษายน 1993 ในย่านอูระฮาราจูกุของโตเกียว ภายหลังเขาตัดสินใจตั้งแบรนด์ของตัวเอง เขาเลือกตั้งชื่อตามภาพยนตร์ปี 1968 เรื่อง แพลเนทออฟดิเอพส์ ส่วนชื่อ "BAPE" มาจากคำว่า "A Bathing Ape in Lukewarm Water" (ลิงเอพอาบน้ำในน้ำอุ่นไม่มาก) ซึ่งมาจากวัฒนธรรมของชาวญี่ปุ่นที่นิยมแช่น้ำทุกวันในน้ำที่อุณหภูมิสูงกว่า 40 องศาเซลเซียส การอาบน้ำที่อุ่นไม่มาก (lukewarm water) จึงเป็นเหมือนความอิ่มเอมอันน่าพอใจ (complacently overindulge) เพราะมันหมายถึงการแช่ในน้ำเป็นเวลานานจนน้ำเริ่มหายอุ่น การตั้งชื่อนี้จึงเป็นการเหน็บแนมความขี้เกียจของวัยรุ่นญี่ปุ่น ซึ่งเป็นฐานลูกค้าหลักของแบรนด์ เพื่อสร้างการรับรู้ เขาได้มอบเสื้อยืดให้กับนักดนตรี คอร์เนเลียสใส่ขณะแสดง ในระยะเวลาสองปี เขาผลิตเสื้อผ้าจำนวน 30 ถึง 50 ตัวต่อสัปดาห์ ซึ่งจะวางจำหน่ายเพียงครึ่งเดียว ในขณะที่อีกครึ่งหนึ่งเขามอบให้กับเพื่อน ๆ ในปี 1997 นิโกเปิดตัวอัลบัมแจ้งเกิดของเขา Ape Sounds ภายใต้ โมแวกซ์ โปรดิวซ์โดย เจมส์ ลาเวลล์ จาก อันเคิล นอกจากนี้นิโกยังเป็นเจ้าของร่วมและหัวหน้านักออกแบบของแบรนด์เสื้อผ้าโดยฟาเรลล์ วิลเลียมส์ บิลเลียนแนร์บอยส์คลับ และ ไอซ์ครีม
เมื่อวันที่ 1 กุมภาพันธ์ 2011 อะบาทธิงเอพได้ประกาศขายอย่างเป็นทางการให้แก่เครือแฟชั่นสัญชาติฮ่องกง ไอทีกรุ๊ป ด้วยหุ้น 90.27% ของบริษัท มูลค่าซื้อขายขณะนั้นที่ HK$21,850,000 (ราว US$2.8 ล้าน) จำนวน 668 หุ้น ส่วนนิโกยังคงเป็นผู้กำกับครีเอทีฟของแบรนด์ไปอีกสองปีจนกระทั่งเขาลาออกจากแบรนด์ของตนเอง
โคฮารุ คูซูมิ
โคฮารุ คูซูมิ (久住 小春 (Kusumi Koharu); เกิดในวันที่ 15 กรกฎาคม ค.ศ. 1992) เป็นนักแสดง นางแบบ นักร้อง และอดีตนักพากย์หญิงชาวญี่ปุ่น เธอเป็นอดีตสมาชิกรุ่นที่ 7 เพียงคนเดียวของมอร์นิงมูซูเมะ
ชีวิตช่วงต้น
โคฮารุ คูซูมิเกิดที่โอจิยามะ วาชิมะ จังหวัดนีงาตะ และเติบโตในย่านชนบท ครอบครัวของเธอมีทั้งพ่อแม่ พี่ชายและพี่สาว ในช่วงที่เรียนในโรงเรียนประถม เธอสนใจในการเดินแบบจากการอ่านวารสารอย่าง CanCam ก่อนเข้าร่วมกลุ่มมอร์นิงมูซูเมะ เธอเคยเป็นกัปตันทีมวอลเลย์บอลประจำโรงเรียน
2005-2009: มอร์นิงมูซูเมะ, คิราริ สาวใสหัวใจเกินร้อย
ใน ค.ศ. 2005 เธอได้รับเลือกเป็นสมาชิกรุ่นที่ 7 คนเดียว ซึ่งทางสึนกุให้ชื่อเล่นเธอว่า "มิราเคิล"
ในเดือนเมษายน ค.ศ. 2006 คูซูมิได้รับบทพากย์เป็นคิราริ สึกิชิมะ ตัวละครหลักในอนิเมะคิราริ สาวใสหัวใจเกินร้อย และเผยแพร่ดนตรีภายใต้ชื่อตัวละครนี้ เจ้าตัวยังปรากฏตัวใน Haromoni@ และ Oha Suta ด้วย ความสำเร็จของอนิเมะและภาพลักษณ์ในชีวิตจริงของคูซูมิ ทำให้กลายเป็นหนึ่งในตัวอย่าง "ดารานักพากย์" ที่กลายเป็นที่นิยมในช่วงปลายคริสต์ทศวรรษ 2000
คูซูมิตัดสินใจจะทำโปรเจกต์เดี่ยวหลังหลัง คิราริ สาวใสหัวใจเกินร้อย สิ้นสุดลง โดยหลักคือการเดินแบบ เช่นเดียวกันกับการบันเทิงสายอื่น เช่นสุขนาฏกรรม ในวันที่ 19 กันยายน ค.ศ. 2009 สึนกุประกาศว่าคูซูมิจะออกจากมอร์นิงมูซูเมะและเฮลโล! โปรเจกต์ในวันที่ 6 ธันวาคม หลังการแสดงครั้งสุดท้ายในงานNine Smile ทัวร์ฤดูใบไม้ร่วงของมอร์นิงมูซูเมะประจำปี 2009 มีแฟน ๆ เข้าร่วมงานนี้เกือบ 4,000 คน
แหล่งข้อมูลอื่น
1992
ไมน์คัมพฟ์
ไมน์คัมพฟ์ (Mein Kampf) หรือ การต่อสู้ของข้าพเจ้า เป็นแถลงการณ์ทางการเมืองแบบอัตชีวประวัติใน ค.ศ. 1925 ที่เขียนโดยอดอล์ฟ ฮิตเลอร์ หัวหน้าพรรคนาซี ผลงานนี้กล่าวถึงกระบวนการที่ฮิตเลอร์กลายเป็นผู้ต่อต้านยิว และภาพรวมของอุดมการณ์ทางการเมืองและแผนการในอนาคตสำหรับประเทศเยอรมนี ไมน์คัมพฟ์ เล่ม 1 ได้รับการตีพิมพ์ใน ค.ศ. 1925 และเล่มที่ 2 ตีพิมพ์ใน ค.ศ. 1926 หนังสือนี้ได้รับการแก้ไขครั้งแรกจากเอมีล โมรีส จากนั้นรูด็อล์ฟ เฮ็สจึงทำหน้าที่นี้ต่อ
ฮิตเลอร์เริ่มเขียนไมน์คัมพฟ์ขณะถูกจองจำหลังการก่อรัฐประหารที่ล้มเหลวในมิวนิกเมื่อเดือนพฤศจิกายน ค.ศ. 1923 และถูกไต่สวนในข้อหากบฏต่อแผ่นดินในเดือนพฤศจิกายน ค.ศ. 1924 ทำให้เขาถูกตัดสินให้จำคุก 5 ปี แม้ว่าในตอนแรกเขามีแขกเข้ามาเยี่ยมจำนวนมาก แต่ในไม่ช้าเขาก็อุทิศตนให้แก่หนังสือเล่มนี้ทั้งหมด ขณะที่เขากำลังเขียนอยู่นั้น เขาตระหนักว่าสิ่งนี้ต้องเป็นผลงานสองเล่ม โดยเล่มแรกมีกำหนดวางจำหน่ายในต้น ค.ศ. 1925 ผู้ว่าลันดิสแบร์กสังเกตในเวลานั้นว่า "เขา [ฮิตเลอร์] หวังว่าหนังสือนี้จะมีการตีพิมพ์หลายฉบับ ทำให้เขาสามารถปฏิบัติตามภาระผูกพันทางการเงินและชดใช้ค่าใช้จ่ายที่เกิดขึ้นในขณะที่พิจารณาคดีได้" หลังยอดขายในช่วงแรกเชื่องช้า หนังสือเล่มนี้กลายเป็นหนังสือขายดีในประเทศเยอรมนีหลังฮิตเลอร์ขึ้นมามีอำนาจใน ค.ศ. 1933
หลังฮิตเลอร์เสียชีิวิต ลิขสิทธิ์ของไมน์คัมพฟ์จึงตกเป็นของรัฐบาลรัฐบาวาเรีย ซึ่งไม่อนุญาตให้มีการคัดลอกหรือพิมพ์หนังสือนี้ในประเทศเยอรมนี จากนั้นหลังลิขสิทธิ์หมดอายุใน ค.ศ. 2016 ไมน์คัมพฟ์จึงได้รับการตีพิมพ์ใหม่ในประเทศเยอรมนีครั้งแรกตั้งแต่ ค.ศ. 1945 ก่อให้เกิดการถกเถียงกันในที่สาธารณะและเกิดปฏิกิริยาที่แตกแยกจากกลุ่มชาวยิว
ไมน์คัมพฟ์ฉบับภาษาไทย ถูกแปลในชื่อเรื่อง "การต่อสู้ของข้าพเจ้า" โดยผู้ใช้นามแฝง ศ.ป. ตีพิมพ์ครั้งแรกเมื่อ พ.ศ. 2480
ชื่อเรื่อง
เดิมทีฮิตเลอร์ต้องการเรียกหนังสือที่กำลังจะตีพิมพ์ของเขาว่า Viereinhalb Jahre (des Kampfes) gegen Lüge, Dummheit und Feigheit (4 ปีครึ่ง [ของความดิ้นรน] ต่อการโกหก ความโง่เขลา และความขี้ขลาด) Max Amann หัวหน้า Franz Eher Verlag และสำนักพิมพ์ของฮิตเลอร์ เป็นผู้ให้คำแนะนำ ชื่อที่สั้นกว่าว่า "Mein Kampf" ("การต่อสู้ของข้าพเจ้า")
Ё
Yo (Ё, ё) เป็นอักษรตัวหนึ่งในอักษรซีริลลิก และเป็นอักษรตัวที่ 7 ของภาษารัสเซีย อักษรนี้ประดิษฐ์ขึ้นใน พ.ศ. 2340 (ค.ศ. 1797) โดยนักเขียนและนักประวัติศาสตร์ชาวรัสเซีย นิโคไล มิไฮโลวิช คารามซิน (Nikolai Mikhailovich Karamzin) เพื่อลดความสับสนระหว่างการใช้ Е กับ О สำหรับแทนเสียงสระ // ที่ตามหลังพยัญชนะซึ่งถูกอ่านโดยเลื่อนขึ้นไปทางเพดานแข็ง อักษรนี้ใช้ในภาษารัสเซียและภาษาเบลารุส และใช้น้อยครั้งในกลุ่มภาษาสลาวิกอื่นๆ
ลักษณะของ Yo นั้นสามารถระบุได้ว่าเอามาจาก Ye ซึ่งเหมือนอักษรละติน E เว้นแต่ด้านบนจะมีเครื่องหมายเสริมอักษรเป็นจุดสองจุดเรียกว่า umlaut หรือ diaeresis ซึ่งไม่มีที่ใช้ทั่วไปในอักษรอื่นของภาษารัสเซีย เครื่องหมายนี้ถูกใช้เพื่อให้เกิดความแตกต่างกับ Ye เท่านั้น อักษร Ё ได้นำไปใช้ในงานเขียนครั้งแรกเมื่อปลายคริสต์ศตวรรษที่ 18 แต่ก็ไม่ได้ใช้ให้เป็นมาตรฐานจนถึง พ.ศ. 2483-2492 (ค.ศ. 1940-1949) และยังมีคำทับศัพท์มากมายที่ใช้ ЙО แทนอักษร Ё
แม้ว่าหลังจากสงครามโลกครั้งที่สอง อักษร Yo ที่ใช้กันอย่างทั่วไปในงานพิมพ์ ก็ถูกเปลี่ยนไปใช้อักษร Ye เพื่อให้ตัวหนังสือกลมกลืนไปด้วยกัน และปริบทจะเป็นตัวบ่งบอกให้ผู้อ่านเองว่าควรจะออกเสียงอย่างไร แต่การใช้อักษรนี้ยังต้องจำเป็นต้องใช้ในการจัดทำพจนานุกรม หนังสือเรียน หรือตำราสำหรับชาวต่างประเทศ นักประพันธ์และนักวารสารศาสตร์บางท่าน อย่างเช่น อะเลคซันเดอร์ ซอลเจนิซืยน (Aleksandr Solzhenitsyn) หรือ ลีเตราตูร์นายากาเซตา (Literaturnaya Gazeta) ได้จัดพิมพ์หนังสือต่างๆ ด้วยอักษร Yo เสมอ
สำหรับภาษาเบลารุส ชาวเบลารุสเห็นว่าการแทนอักษร Yo ด้วยอักษร Ye นั้นไม่เหมาะสม จึงยังคงใช้อักษรนี้เป็นปรกติ
การใช้ในภาษาอื่น
Yo เป็นอักษรตัวที่ 7 ของภาษาเบลารุส และอักษรตัวที่ 9 ของภาษารูซิน ในภาษาเบลารุสและภาษารูซิน Ye และ Yo เป็นอักษรคนละตัวกัน และใช้แทนกันไม่ได้
แยกรัตนาธิเบศร์-เลี่ยงเมืองนนทบุรี
แยกรัตนาธิเบศร์-เลี่ยงเมืองนนทบุรี (Rattanathibet - Liang Mueang Nonthaburi Intersection) เป็นสี่แยกจุดตัดถนนรัตนาธิเบศร์กับถนนเลี่ยงเมืองนนทบุรี-สนามบินน้ำ ในเขตตำบลบางกระสอ อำเภอเมืองนนทบุรี จังหวัดนนทบุรี
สนามกีฬาโอลิมปิกนางาโนะ
สนามกีฬาโอลิมปิกนางาโนะ (Nagano Olympic Stadium,長野オリンピックスタジアム) ตั้งอยู่ที่เมืองนางาโนะ ประเทศญี่ปุ่น
ในปี ค.ศ. 1998 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1998
อัลโต
อัลโต (Alto) มาจากรากศัพท์ภาษาละตินว่า Altus แปลว่า "เสียงสูง" มีความหมายหลายแบบ
ในวงขับร้องประสานเสียงแบบสี่แนว SATB เสียงอัลโต ถือเป็นโทนเสียงสูงเป็นที่สองจากสี่ระดับ (ประกอบด้วย โซปราโน, (คอนทรา)อัลโต, เทเนอร์ และเบส) โดยโทนเสียงต่ำสุดของนักร้องหญิง บางครั้งเรียกว่า คอนทราลโต (contralto)  มาจากการประสมคำว่า contra และ alto แต่หากเป็นวงขับร้องประสานเสียงแบบหญิงล้วน ซึ่งมักนิยมร้องแบบสองแนว SA หรือสามแนว SSA เสียงอัลโตจะเป็นเสียงนักร้องหญิงที่โทนเสียงต่ำที่สุดในวง
บิล คลินตัน
วิลเลียม เจฟเฟอร์สัน คลินตัน (William Jefferson Clinton) หรือรู้จักในชื่อ บิล คลินตัน (Bill Clinton) เกิดวันที่ 19 สิงหาคม ค.ศ. 1946 เป็นประธานาธิบดีคนที่ 42 ของสหรัฐอเมริกา ระหว่างค.ศ. 1993 - ค.ศ. 2001 ก่อนหน้านั้นเขาดำรงตำแหน่งผู้ว่าการรัฐอาร์คันซอ และ ศาสตราจารย์ประจำมหาวิทยาลัยอาร์คันซอ
คลินตันเกิดและเติบโตในรัฐอาร์คันซอและเข้าศึกษาที่มหาวิทยาลัยจอร์จทาวน์ ต่อมา เขาได้รับทุนการศึกษาจากมหาวิทยาลัยอ๊อกซฟอร์ดและตามด้วยการการศึกษาต่อโรงเรียนกฎหมายที่มหาวิทยาลัยเยล ซึ่งเขาได้พบกับฮิลลารี รอดแฮมที่นั่น และสมรสกันใน ค.ศ. 1975 หลังจากจบการศึกษาจากโรงเรียนกฎหมาย คลินตันกลับไปอาร์คันซอและชนะการเลือกตั้งเป็นผู้ว่าการรัฐ ในฐานะผู้ว่าการ เขาได้ปรับปรุงระบบการศึกษาของรัฐและดำรงตำแหน่งประธานสมาคมผู้ว่าการรัฐแห่งชาติ คลินตันได้รับเลือกเป็นประธานาธิบดีในการเลือกตั้งประธานาธิบดี ค.ศ. 1992 โดยเอาชนะจอร์จ เอช. ดับเบิลยู. บุช ประธานาธิบดีจากพรรครีพับลิกันในขณะนั้น และ รอสส์ เพโรต์ จากพรรคอิสระ ด้วยวัย 46 ปี คลินตันจึงกลายเป็นประธานาธิบดีที่อายุน้อยที่สุดเป็นลำดับสามของสหรัฐอเมริกา
ชีวิตในวัยเด็ก
บิล คลินตันเกิดในเมืองโฮป รัฐอาร์คันซอ โดยมีชื่อว่า วิลเลียม เจฟเฟอร์สัน ไบลท์ ที่ 3 (William Jefferson Blythe III) ซึ่งตั้งตามชื่อพ่อของเขาเอง คือ วิลเลียม เจฟเฟอร์สัน ไบลท์ จูเนียร์ (William Jefferson Blythe Jr., 1918-1946) ที่เสียชีวิตจากอุบัติเหตุรถยนต์ก่อนคลินตันเกิดเพียง 3 เดือน หลังจากนั้นนางเวอร์จิเนีย เดลล์ แซสซิดี (Virginia Dell Cassidy, 1923-1994) ผู้เป็นมารดา ได้แต่งงานใหม่กับนายโรเจอร์ คลินตัน (Roger Clinton, 1908-1967) ซึ่งบิลได้เปลี่ยนนามสกุลตามอย่างเป็นทางการเมื่ออายุ 14 ปี
ผู้ว่าการรัฐ
บิล คลินตันจบการศึกษาปริญญาตรีจากมหาวิทยาลัยจอร์จทาวน์ จากนั้นได้รับทุนไปศึกษาต่อที่ มหาวิทยาลัยออกซฟอร์ดทางด้านการเมืองการปกครอง หลังกลับมาจากอ็อกซ์ฟอ์ด คลินตันเข้าศึกษาต่อที่ โรงเรียนกฎหมาย มหาวิทยาลัยเยล จบการศึกษาปริญญาเอกด้านกฎหมายจากมหาวิทยาลัยเยลในปี ค.ศ. 1973 ที่เยลเขาได้พบกับเพื่อนร่วมชั้นที่กลายมาเป็นภรรยาในอนาคต คือ นางฮิลลารี ร็อดแฮม (Hillary Rodham Clinton)
คลินตันสอนกฎหมายที่มหาวิทยาลัยอาร์คันซอ จากนั้นก็เริ่มเข้าสู่วงการการเมือง เขาได้รับการเลือกตั้งให้เป็นผู้ว่าการรัฐอาร์คันซอเมื่อ ค.ศ. 1978 และยังเป็นผู้ว่าการรัฐที่มีอายุน้อยที่สุดในขณะนั้น
หลังจากการเป็นผู้ว่าการรัฐสมัยแรก คลินตันแพ้ให้กับนาย แฟรงก์ ดี. ไวต์ จากพรรครีพับลิกัน ในการเลือกตั้ง ค.ศ. 1980 แต่เขาสามารถกลับมาได้รับเลือกตั้งได้อีก 4 สมัยติดกัน ในช่วงปี ค.ศ. 1982-ค.ศ. 1992
การดำรงตำแหน่งวาระแรก
คลินตันเลือกวุฒิสมาชิกอัล กอร์ร่วมทีมรองประธานาธิบดี เอาชนะการเลือกตั้งต่อประธานาธิบดีจอร์จ เอช. ดับเบิลยู. บุช เมื่อ ค.ศ. 1992 โดยอาศัยจุดขายด้านเศรษฐกิจในประเทศที่ตกต่ำหลังจากประธานาธิบดีบุช ไปเน้นกิจการต่างประเทศอย่างเช่น สงครามอ่าวเปอร์เซีย
ในการเลือกตั้งทั่วไประหว่างสมัยของคลินตันใน ค.ศ. 1994 พรรคเดโมแครตได้เสียที่นั่งข้างมากในรัฐสภาเป็นครั้งแรกในรอบ 40 ปี ทำให้เกิดสภาวะที่ประธานาธิบดีกับเสียงข้างมากของสภามาจากคนละพรรคกัน
คลินตันมีสัมพันธ์อันดีกับนายกรัฐมนตรี โทนี แบลร์ แห่งสหราชอาณาจักร เขามีบทบาทในกิจการต่างประเทศที่สำคัญ เช่น การส่งทหารเข้าไปในประเทศโซมาเลีย การโจมตีกรุงคอซอวอของอดีตประเทศยูโกสลาเวียเดิม สันติภาพในไอร์แลนด์เหนือ และกรณีของประเทศอิสราเอลกับปาเลสไตน์
การดำรงตำแหน่งวาระที่สอง
คลินตันได้ชัยชนะอีกครั้งในการเลือกตั้ง ค.ศ. 1996 ต่อสมาชิกวุฒิสภาบ็อบ โดล จากพรรครีพับลิกัน
เหตุการณ์สำคัญในการดำรงตำแหน่งวาระที่สอง คือ คลินตันถูกเปิดกระบวนการฟ้องให้ขับออกจากตำแหน่ง เมื่อวันที่ 19 ธันวาคม ค.ศ. 1998 โดยวุฒิสภาในหลายเรื่อง ซึ่งรวมถึงความสัมพันธ์ทางเพศกับ โมนิก้า ลูวินสกี้ นักศึกษาฝึกงานในทำเนียบขาว เขาเป็นประธานาธิบดีคนที่สองที่ถูกอิมพีชเมนต์ต่อจากประธานาธิบดี แอนดรูว์ จอห์นสัน
ผู้นำในการสืบสวนคืออัยการอิสระ นายเคนเนธ สตาร์ (Kenneth Starr) การไต่สวนของวุฒิสภาดำเนินไปใน ค.ศ. 1999 ซึ่งต้องใช้เสียง 2 ใน 3 ในการถอดถอนประธานาธิบดี ซึ่งกระบวนการดังกล่าวสิ้นสุดลงโดยเสียงในวุฒิสภาไม่พอออกเสียงว่าเขามีความผิด
ก่อนจะหมดวาระประธานาธิบดีสมัยที่สอง คลินตันได้ตกลงกับศาลในการยุติการสืบสวน ซึ่งแลกกับการถอนใบอนุญาตทางกฎหมายเป็นเวลา 5 ปี
แหล่งข้อมูลอื่น
1946
ปริม บุนนาค
ปริม บุนนาค หรือ หม่อมปริม ยุคล ณ อยุธยา (13 กันยายน พ.ศ. 2466 – 4 กุมภาพันธ์ พ.ศ. 2564) เป็นหม่อมในพระเจ้าวรวงศ์เธอ พระองค์เจ้าภาณุพันธุ์ยุคล และเป็นอดีตนักแสดง
ประวัติ
หม่อมปริม บุนนาค เป็นธิดาของพระยานิพัทธ์กุลพงศ์ (ชิน บุนนาค) กับคุณหญิงเปลื้อง บุนนาค (สกุลเดิม นิพัทธ์กุลพงศ์) และเป็นหลานปู่ของพระยาประภากรวงศ์วรวุฒิภักดี (ชาย บุนนาค) เกิดเมื่อวันที่ 13 กันยายน พ.ศ. 2466 เข้าศึกษาที่โรงเรียนผดุงดรุณี และโรงเรียนมิชชันนารีพระคริสตธรรม จบระดับชั้นประถมศึกษา บิดาให้ออกจากโรงเรียนมาอยู่บ้าน โดยเป็นครูสอนวิชาต่าง ๆ ให้ เริ่มหัดพิมพ์ดีดตั้งแต่เด็กจนพิมพ์ภาษาอังกฤษได้ และช่วยบิดาพิมพ์จดหมายโต้ตอบกับชาวต่างประเทศ
หม่อมปริมเริ่มเข้าสู่วงการการแสดงเมื่ออายุประมาณ 16 ปี ได้แสดงภาพยนตร์ไทยเรื่อง "วันเพ็ญ" เป็นภาพยนตร์ขาวดำ 35 มิลลิเมตร เสียงในฟิล์ม กำกับการแสดงโดยพระเจ้าวรวงศ์เธอ พระองค์เจ้าภาณุพันธุ์ยุคล และมีชาญ บุนนาค พี่ชาย เป็นผู้กำกับเสียง มีสนิท พุกประยูร เป็นพระเอก และประสบความสำเร็จสำหรับภาพยนตร์ไทยในสมัยนั้น ต่อมาได้แสดงละครการกุศลให้กับจุฬาลงกรณ์มหาวิทยาลัย และมูลนิธิราชประชาสมาศัยในพระบรมราชูปถัมภ์ เรื่อง "ฟ้าแจ้งจางปาง"
ในปีต่อมาเธอได้สมรสกับพระเจ้าวรวงศ์เธอ พระองค์เจ้าภาณุพันธุ์ยุคล หลังจากสงครามโลกครั้งที่สอง ไม่มีพระโอรสธิดาด้วยกัน
หม่อมปริม บุนนาค ถึงแก่อนิจกรรมเมื่อวันที่ 4 กุมภาพันธ์ พ.ศ. 2564 สิริอายุ 97 ปี วันที่ 6 กุมภาพันธ์​ พ.ศ. 2564 พระบาทสมเด็จพระวชิรเกล้าเจ้าอยู่หัว​​โปรดเกล้าโปรดกระหม่อม​ฯพระราชทานน้ำหลวงอาบศพและสวดอภิธรรม​ ณ วัดประยุรวงศาวาสวรวิหาร​
ขาเขียด
ขาเขียด เป็นไม้น้ำในวงศ์ Alismataceae ผิวเกลี้ยง มียาง เหง้าใต้ดินรูปเรียว ปลายเหง้าเป็นหัว ใบออกเป็นกระจุก โผล่พ้นน้ำ คล้ายหัวลูกศร ก้านใบรูปสามเหลี่ยมแหลม ภายในมีช่องอากาศ ใบที่จมใต้ยาวจะเป็นทรงยาว ดอกช่อ สีขาว ผลเป็นกระจุกกลม เมล็ดมีปีกกว้าง กระจายพันธุ์ตั้งแต่ทะเลดำ จนถึงญี่ปุ่น หัวดิบมีพิษ ต้มสุกรับประทานได้ ใบอ่อนรับประทานเป็นผัก ทุกส่วนของต้นใช้เลี้ยงหมู ในเวียดนามใช้หัวเป็นยาระบายและยาบำรุงกำลัง
30 (อัลบั้มอะเดล)
30 เป็นอัลบั้มลำดับที่สี่ของนักร้องและนักแต่งเพลงชาวอังกฤษ อะเดล จัดจำหน่ายโดยโคลัมเบียเรเคิดส์ วางแผงครั้งแรกในวันที่ 19 พฤศจิกายน ค.ศ. 2021 อัลบั้มนี้ซึ่งเป็นผลงานของอะเดลต่อจาก 25 มีแนวคิดหลักเกี่ยวกับการแยกกันอยู่ การหย่าร้าง ความเป็นแม่ และความกังวลต่อชื่อเสียง ชื่ออัลบั้ม "30" มาจากอายุที่อะเดลสมรสกับไซมอน โคเนกกี อดีตสามี ซิงเกิลแรกของอัลบั้มนี้คือ  "อีซีออนมี"ซึ่งมีกำหนดเผยแพร่ในวันที่ 15 ตุลาคม ค.ศ. 2021
แยกสะพานพระนั่งเกล้า
แยกสะพานพระนั่งเกล้า (Saphan Phra Nangklao Intersection) เป็นสี่แยกจุดตัดถนนรัตนาธิเบศร์ กับถนนนนทบุรี 1 ในเขตตำบลบางกระสอ อำเภอเมืองนนทบุรี จังหวัดนนทบุรี
วัดโพธาวาส (จังหวัดสุราษฎร์ธานี)
อาคารเสนาสนะได้แก่ อุโบสถ กว้าง 9.30 เมตร ยาว 12.90 เมตร สร้างเมื่อ พ.ศ. 2477 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ปางมารวิชัย ขนาดหน้าตักกว้าง 71 นิ้ว สูง 80 นิ้ว สร้างเมื่อ พ.ศ. 2462 วิหารกว้าง 6.20 เมตร ยาว 6.20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2470 ศาลาการเปรียญ กว้าง 12.90 เมตร ยาว 33.50 เมตร สร้างเมื่อ พ.ศ. 2539 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์ จำนวน 12 หลัง เป็นอาคารไม้ 7 หลัง ครึ่งตึกครึ่งไม้ 3 หลัง และตึก 2 หลัง ศาลาอเนกประสงค์ กว้าง 8.30 เมตร ยาว 11.50 เมตร สร้างเมื่อ พ.ศ. 2525 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก
อินดิเพนเดนต์สปิริตอะวอร์ด สาขาภาพยนตร์สารคดียอดเยี่ยม
สปิริตอะวอร์ด สาขา Best Documentary Feature – ภาพยนตร์สารคดียอดเยี่ยม – เป็นหนึ่งในรางวัลที่มอบแก่ภาพยนตร์อิสระเป็นประจำปี โดยฟิล์มอินดิเพนเดนท์สปิริตอะวอร์ด หรือสปิริตอะวอร์ด
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
ตเวียร์
ตเวียร์ (Тверь; Tver) เป็นเมืองศูนย์กลางการปกครองของแคว้นตเวียร์ ประเทศรัสเซีย มีประชากรราว 403,700 คน (ข้อมูลขั้นต้นใน ค.ศ. 2010) เมืองตเวียร์ตั้งอยู่ทางเหนือของกรุงมอสโก บน 2 ฝั่งแม่น้ำวอลกา บนเส้นทางรถไฟสายมอสโก-เซนต์ปีเตอส์เบิร์ก เป็นเมืองเก่าแก่ตั้งแต่คริสต์ศตวรรษที่ 12
เป็นส่วนหนึ่งของรัฐวลาดีมีร์ซุชดัลมาตั้งแต่ต้นคริสต์ศตวรรษที่ 13 และเป็นเมืองหลวงของรัฐตเวียร์ในตอนกลางคริสต์ศตวรรษที่ 13 จนใน ค.ศ. 1485 ถูกมอสโกยึดครอง ในสงครามโลกครั้งที่ 2 เยอรมนีเข้ายึดครองในช่วงสั้น ๆ ใน ค.ศ. 1941
นทีเทพ บุนนาค
นทีเทพ บุนนาค (ชื่อเดิม : สุรเกียรติ) (27 มีนาคม พ.ศ. 2536) นักแสดง, พิธีกร และนายแบบไทย  ปัจจุบันเป็นนักแสดงอิสระ แต่ก่อนหน้านั้นเขาเคยเป็นนักแสดงในสังกัด ช่อง 7 เอชดี  เกิดที่จังหวัดกรุงเทพฯ มีพี่ชาย 1 คน จบการศึกษาจากโรงเรียนกรุงเทพคริสเตียนวิทยาลัย และกำลังศึกษาระดับปริญญาตรีสาขาภาพยนตร์และวิดิทัศน์ คณะนิเทศศาสตร์ มหาวิทยาลัยรังสิต
เข้าสู่วงการบันเทิงโดยสังกัดค่ายอาร์เอส มีผลงานมิวสิควีดีโอหลายชื้น เป็นพิธีกรหลายรายการ และ​​ นักแสดง​สังกัดช่อง 7 เอชดี
กรณีเมาแล้วขับ​
ในวันที่ 8 กันยายน พ.ศ. 2563 เวลา 07.30 น. สุรเกียรติ ได้ขับรถยนต์ด้วยความเร็วจนเกิดอุบัติเหตุรถชนที่บริเวณใต้ทางด่วนวัดบัวขวัญ ตำบลบางเขน อำเภอเมือง จังหวัดนนทบุรี ส่งผลทำให้รถยนต์ของสุรเกียรติและคู่กรณีได้รับความเสียหายเล็กหน่อย คู่กรณีได้ลงไปพูดคุย แต่สุรเกียรติมีอาการคล้ายคนเมา ไม่ยอมลงจากรถได้แต่โทรศัพท์หาผู้อื่น คู่กรณีจึงโทรศัพท์แจ้งเจ้าหน้าที่ตำรวจให้มาที่เกิดเหตุ เจ้าหน้าที่ตำรวจพยายามเกลี้ยกล่อมสุรเกียรติเพื่อขอให้เป่าแอลกอฮอล์ แต่สุรเกียรติไม่ยินยอม ก่อนที่จะยื่นโทรศัพท์ส่งสายให้เจ้าหน้าที่ตำรวจนายหนึ่ง โดยชายในสายอ้างว่าเป็นบิดา และเป็นทหารยศพลเอก ขอความช่วยเหลือให้ปล่อยตัวลูกชาย ขู่ด้วยว่า หากไม่ช่วยเหลือจะย้ายตำรวจทั้งโรงพัก
ต่อมามารดาของสุรเกียรติได้มาถึงที่เกิดเหตุ และขอร้องไม่ให้เป่าแอลกอฮอล์ลูกชาย เจ้าหน้าที่ตำรวจพยายามเจรจา แต่ทั้งสุรเกียรติและมารดาไม่ยอมให้ความร่วมมือจนเกิดการโต้เถียงกันนานถึงสี่ชั่วโมง โดยปฏิเสธที่จะไปโรงพัก ไม่ยอมเจรจาใดๆ ทั้งสิ้น สุรเกียรติได้ขึ้นรถยนต์ของมารดา เจ้าหน้าที่ตำรวจตัดสินใจใช้กำลังดึงตัวออกมาจากรถเพื่อจะนำขึ้นรถยนต์สายตรวจ แต่ทั้งสองคนได้ขัดขืน เจ้าหน้าที่ตำรวจจึงตัดสินใจกดสุรเกียรติลงพื้นพร้อมใส่กุญแจมือเพื่อนำขึ้นรถสายตรวจพามาที่สถานี่ตำรวจรัตนาธิเบศร์ และได้ให้สุรเกียรติเป่าวัดแอลกอฮอล์ พบว่ามีปริมาณสูงถึง 196 มิลลิกรัม สุรเกียรติจึงถูกแจ้งข้อหาเมาแล้วขับ และถูกควบคุมตัวดำเนินคดีตามกฎหมายทันที
พนักงานอัยการได้ยื่นฟ้องในข้อหาเมาสุราและขับรถประมาทเป็นเหตุให้ทรัพย์สินผู้อื่นเสียหาย โดยมีคำพิพากษาให้จำคุก 3 เดือน และปรับ 10,500 บาท สุรเกียรติให้การรับสารภาพจึงถูกลดโทษโดยรอลงอาญา 3 ปี คุมความประพฤติ 2 ปี โดยให้รายงานตัวต่อพนักงานคุมประพฤติและให้ทำกิจกรรมบริการสังคมหรือสาธารณประโยชน์ อย่างไรก็ตาม สุรเกียรติถูกให้พักใช้ใบอนุญาตขับรถโดยมีกำหนด 6 เดือนนับแต่วันมีคำพิพากษา
Muspiceidae
Muspiceidae เป็นสกุลของนีมาโทดาที่อยู่ในวงศ์ Muspiceida.
สปีชีส์ในสกุล ได้แก่:
พระเจ้าเอ็ดเวิร์ดที่ 4 แห่งอังกฤษ
พระเจ้าเอ็ดเวิร์ดที่ 4 เสด็จพระราชสมภพเมื่อวันที่ 28 เมษายน ค.ศ. 1442 ที่รูออง ในประเทศฝรั่งเศส เป็นบุตรคนที่ 2 ของริชาร์ด แพลนแทเจเนต ดยุกที่ 3 แห่งยอร์กและเซซิลี เนวิลล์ ดัชเชสแห่งยอร์ก ได้อภิเษกกสมรสกับเอลิซาเบธ วูดวิลล์ และครองราชย์ครั้งแรกระหว่างวันที่ 4 มีนาคม ค.ศ. 1461 – 2 ตุลาคม ค.ศ. 1470 และอีกครั้งหนึ่งระหว่างวันที่ 11 เมษายน ค.ศ. 1471 จนสวรรคตเมื่อวันที่ 9 เมษายน ค.ศ. 1483 ที่เวสต์มินสเตอร์แอบบีย์ในประเทศอังกฤษ พระบรมศพอยู่ที่เซนต์จอร์จส์แชเปิล ใน พระราชวังวินด์เซอร์
ถูกโค่นราชบัลลังก์
หลังจากพระเจ้าเอ็ดเวิร์ดที่ 4 เสด็จขึ้นครองราชย์แล้วเอิร์ลแห่งวอริกก็ยังพยายามใช้อิทธิพลทางการเมืองต่อไปและเชื่อว่ายังคงสามารถปกครองอังกฤษได้โดยผ่านพระเจ้าเอ็ดเวิร์ดและพยายามหว่านล้อมให้พระองค์หาคู่อภิเษกสมรสจากมหาอำนาจในยุโรป แต่พระเจ้าเอ็ดเวิร์ดกลับทรงแอบไปอภิเษกสมรสอย่างลับ ๆ กับเอลิซาเบธ วูดวิลล์แม่หม้ายของผู้สนับสนุนราชวงศ์แลงแคสเตอร์ แม่ของเอลิซาเบธแจเคตตาแห่งลักเซมเบิร์ก ดัชเชสแห่งเบดฟอร์ดเป็นผู้มีฐานะมั่งคั่ง แต่ริชาร์ด วูดวิลล์ เอิร์ลริเวิร์สที่ 1 ผู้เป็นพ่อเป็นบารอนใหม่ที่มีความทะเยอทะยาน การแต่งงานของเอลิซาเบธจึงทำให้พี่ๆ น้องๆ สิบสองคนที่ยังมิได้แต่งงานกลายเป็นผู้ที่มีผู้ต้องการแต่งงานด้วย
แม้ว่าการอภิเษกสมรสดูจะไม่มีผลกระทบกระเทือนต่ออำนาจของเอิร์ลแห่งวอริกแต่อย่างใด แต่วอริกก็ยังไม่พอใจกับอิทธิพลของตระกูลวูดวิลล์ที่มีต่อพระเจ้าเอ็ดเวิร์ด วอริกจึงหันไปร่วมมือกับจอร์จ แพลนแทเจเนต ดยุกที่ 1 แห่งแคลเรนซ์ พระอนุชาในพระเจ้าเอ็ดเวิร์ดในการนำกองทัพเข้าต่อต้านพระองค์
กองทัพของพระเจ้าเอ็ดเวิร์ด (โดยไม่มีพระองค์นำ) ได้รับความพ่ายแพ้ในยุทธการที่เอ็ดจ์โคทมัวร์ในปี ค.ศ. 1469 และพระองค์ถูกจับได้ต่อมาที่โอลนีย์ เอิร์ลแห่งวอริกจึงพยายามปกครองอังกฤษในนามของพระเจ้าเอ็ดเวิร์ดต่อ แต่บรรดาขุนนางที่ได้ดีขึ้นมาเพราะพระองค์ไม่มีความพอใจและแสดงความประสงค์ที่จะต่อต้าน วอริกจึงจำต้องปล่อยพระเจ้าเอ็ดเวิร์ด ในเวลานี้พระองค์มิได้มีพระประสงค์ที่จะลงโทษวอริกและดยุกแห่งแคลเรนซ์และทรงหาวิธีประนีประนอมกับทั้งสองคน
แต่ในปี ค.ศ. 1470 เอิร์ลแห่งวอริกและดยุกแห่งแคลเรนซ์ก่อการปฏิวัติขึ้นอีกครั้งหนึ่ง แต่พ่ายแพ้จนต้องหนีไปฝรั่งเศส และไปทำพันธมิตรกับพระนางมาร์กาเรต เอิร์ลแห่งวอริกสัญญาว่าจะถวายบัลลังก์คืนให้แก่พระเจ้าเฮนรีที่ 6 พระสวามีของพระนางมาร์กาเรต เป็นการแลกเปลี่ยนกับการหนุนหลังของฝรั่งเศสในการรุกรานอังกฤษในปี ค.ศ. 1470 ครั้งนี้พระเจ้าเอ็ดเวิร์ดเป็นฝ่ายเพลี่ยงพล้ำจนต้องหนีไปพึ่งจอห์น เนวิลล์ มาร์ควิสที่ 1 แห่งมอนทากิว น้องชายของวอริกที่เปลี่ยนข้างไปสนับสนุนฝ่ายแลงแคสเตอร์
คืนสู่ราชบัลลังก์
พระเจ้าเฮนรีที่ 6 กลับขึ้นครองราชบัลลังก์อีกครั้งในปี ค.ศ. 1470 ในสมัยที่เรียกว่าการคืนสู่ราชบัลลังก์ของพระเจ้าเฮนรีที่ 6 (Readeption of Henry VI) พระเจ้าเอ็ดเวิร์ดเสด็จไปลี้ภัยที่ดัชชีเบอร์กันดีพร้อมกับริชาร์ด ดยุกแห่งกลอสเตอร์ ชาร์ลผู้อาจหาญ ดยุกแห่งเบอร์กันดีผู้เป็นสามีของมาร์กาเรตแห่งยอร์กน้องสาวพระองค์ท่าน แม้ว่าชาร์ลจะไม่เต็มใจช่วยเอ็ดเวิร์ดเมื่อเริ่มแรกแต่เมือฝรั่งเศสประกาศสงครามกับเบอร์กันดี ชาร์ลจึงตัดสินใจช่วยเอ็ดเวิร์ดและรวบรวมกำลังในการต่อสู้เพื่อจะชิงราชบัลลังก์คืน
พระเจ้าเอ็ดเวิร์ดเสด็จกลับอังกฤษกับกองทหารจำนวนน้อยเพื่อเลี่ยงการจับกุมโดยฝ่ายที่เป็นปฏิปักษ์ ในการประกาศอ้างสิทธิในราชบัลลังก์อังกฤษเช่นที่เฮนรี โบลลิงโบรกได้ทำเจ็ดสิบปีก่อนหน้านั้นที่ทรงอ้างว่าเพื่อต้องการอ้างสิทธิในดัชชีของตนเองเท่านั้น แต่เมืองยอร์กปิดประตูเมืองแก่พระองค์แต่เมื่อทรงเดินทัพลงทางไต้พระองค์ก็ได้รับการสนับสนุนมากขึ้นและดยุกแห่งแคลเรนซ์ผู้เห็นว่าการเข้าข้างพระเชษฐาจะปลอดภัยกว่าก็เปลี่ยนข้างมาสนับสนุนพระองค์ พระเจ้าเอ็ดเวิร์ดและพระอนุชาจึงได้รับชัยชนะต่อเอิร์ลแห่งวอริกในยุทธการที่บาร์เนต (Battle of Barnet)  เมื่อเอิร์ลแห่งวอริคเสียชีวิตพระองค์ก็ทรงดำเนินการกำจัดผู้ต่อต้านฝ่ายแลงคาสเตอร์ที่ยังหลงเหลืออยู่ที่ยุทธการที่ทูกสบรี (Battle of Tewkesbury) ในปี ค.ศ. 1471 เอ็ดเวิร์ดแห่งเวสต์มินสเตอร์ เจ้าชายแห่งเวลส์รัชทายาทฝ่ายแลงแคสเตอร์สิ้นพระชนม์ในสนามรบหรือทันทีหลังจากนั้น สองสามวันต่อมาเมื่อพระเจ้าเอ็ดเวิร์ดเสด็จเข้าลอนดอน ในคืนนั้นพระเจ้าเฮนรีที่ 6 ก็ทรงถูกปลงพระชนม์เพื่อเป็นการกำจัดฝ่ายแลงแคสเตอร์ให้เสร็จสิ้น
พระอนุชาสองพระองค์ของพระเจ้าเอ็ดเวิร์ดคือจอร์จ ดยุกแห่งแคลเรนซ์ และริชาร์ด ดยุกแห่งกลอสเตอร์ (ต่อมาคือพระเจ้าริชาร์ดที่ 3 แห่งอังกฤษ) เสกสมรสกับอิซาเบลลา เนวิลล์ และแอนน์ เนวิลล์ ทั้งสองคนเป็นธิดาของริชาร์ด เนวิลล์ เอิร์ลที่ 16 แห่งวอริก กับแอนน์ โบแชมป์ ผู้เป็นทายาทของมรดกจำนวนมหาศาลของมารดาผู้ยังมีชีวิตอยู่ ดยุกแห่งแคลเรนซ์และดยุกแห่งกลอสเตอร์มีความขัดแย้งกันตลอดรัชสมัยของเอ็ดเวิร์ด ในที่สุดดยุกแห่งแคลเรนซ์ก็ถูกกล่าวหาว่าวางแผนโค่นราชบัลลังก์ของเอ็ดเวิร์ดและถูกนำไปจำขังไว้ที่หอคอยแห่งลอนดอน และถูก “ประหารชีวิตเป็นการภายใน” (privately executed) (ตำนานเชกสเปียร์กล่าวว่าถูกถ่วงในถังไวน์มาล์มซีย์เมื่อวันที่ 18 กุมภาพันธ์ ค.ศ. 1478
พระราชวงศ์
Ancestors of Edward IV
แยกสนามบินน้ำ
แยกสนามบินน้ำ (Sanam Bin Nam Junction) เป็นสามแยกจุดตัดระหว่างถนนติวานนท์กับถนนสนามบินน้ำ ในเขตตำบลท่าทราย อำเภอเมืองนนทบุรี จังหวัดนนทบุรี
องค์การบริหารส่วนตำบลลุ่มสุ่ม
องค์การบริหารส่วนตำบลลุ่มสุ่ม เป็นองค์กรปกครองส่วนท้องถิ่นที่ครอบคลุมพื้นที่หมู่ที่ 2 - 11 ของตำบลลุ่มสุ่ม อำเภอไทรโยค จังหวัดกาญจนบุรี (เฉพาะนอกเขตเทศบาลตำบลวังโพธิ์) เดิมมีฐานะเป็นสภาตำบลลุ่มสุ่ม ที่จัดตั้งขึ้นในปี พ.ศ. 2517 ต่อมาได้รับการยกฐานะจากสภาตำบลลุ่มสุ่ม ขึ้นเป็นองค์การบริหารส่วนตำบลลุ่มสุ่มเมื่อวันที่ 30 มกราคม พ.ศ. 2539 พื้นที่องค์การบริหารส่วนตำบลตั้งอยู่ทางทิศตะวันตกของอำเภอไทรโยค จังหวัดกาญจนบุรี อยู่ห่างจากที่ว่าการอำเภอไทรโยคประมาณ 2.1 กิโลเมตร มีพื้นที่รับผิดชอบ 3.750 ตารางกิโลเมตร แบ่งออกเป็น 10 หมู่บ้าน ได้แก่ บ้านเขาสามชั้น บ้านลุ่มผึ้ง บ้านหนองขอน บ้านช่องอ้ายกาง บ้านสามัคคีธรรม บ้านพุน้อย บ้านเสรีธรรม บ้านไตรรัตน์ บ้านลุ่มสุ่ม และบ้านหินงามพุพูล
Robertdollfusiidae
สปีชีส์ในสกุล ได้แก่:
แยกสามัคคี
แยกสามัคคี (Samakkhi Intersection) เป็นสามแยกจุดตัดระหว่างถนนติวานนท์กับถนนสามัคคี ในเขตตำบลท่าทราย อำเภอเมืองนนทบุรี จังหวัดนนทบุรี
เพ็กฮวยเกี่ยม
เทพบุตรงูทอง หรือ เพ็กฮวยเกี้ยม เป็นนิยายกำลังภายในเรื่องที่สองของ กิมย้ง การแปลเป็นภาษาไทย ครั้งแรก โดย จำลอง พิศนาคะ และ ครั้งที่สองโดย น.นพรัตน์  ชื่อภาษาอังกฤษว่า The Sword Stained With Royal Blood
ความแตกต่าง
ในฉบับพิมพ์เก่าของจำลอง พิศนาคะ และ น.นพรัตน์ มีความแตกต่างกันในเรื่องที่อยู่ของตัวละคร ชื่อ โหวเฉียวจง (กวีในสมัยราชวงศ์ชิง มีตัวตนอยู่จริง) ในฉบับของจำลอง พิศนาคะ โหวเฉียงจง มีบ้านเกิดอยู่ที่เมืองเซี่ยงคิว มณฑลฮ่อหนำ (เหอหนาน) ในขณะที่ฉบับของ น.นพรัตน์ เดิมนั้น มีบ้านเกิดอยู่ที่เกาะบอร์เนียว อาจจะเกิดจากการแก้ไขของท่านกิมย้งในครั้งที่ 1 และ 2 เพราะเป็นการแปลในฉบับที่ต่างกันนี้เอง อนึ่งแม้จะมีความแตกต่างกันบ้าง แต่ก็ถือว่าเล็กน้อยมาก เมื่อเทียบกับเนื้อเรื่องทั้งหมด
สตูซี
สตูซี (Stüssy; ) เป็นแบรนด์สินค้าและบริษัทเอกชนสัญชาติอเมริกัน เปิดตัวครั้งแรกในต้นคริสต์ทศวรรษ 1980 โดยชอว์น สตูซี (Shawn Stussy) เริ่มแรกสตูซีออกแบบสินค้าโดยสอดรับกับวัฒนธรรมย่อยเซิฟร์ฟแวร์ที่มีที่มาจากออเรนจ์เคาน์ที แต่ต่อมาได้พัฒนาเป็นสินค้าเพื่อวัฒนธรรมย่อยสเกตบอร์ดและฮิปฮอปแทนจนถึงปัจจุบัน
ประวัติ
ชอว์น สตูซี (เกิดปี 1954) เป็นผู้ผลิตเซิร์ฟบอร์ดชาวแคลิฟอร์เนีย โลโก้ซึ่งเป็นเอกลักษณ์ของแบรนด์เริ่มมีขึ้นในทศวรรษ 1980s จากการขีดเขียนนามสกุลของชอว์นบนบอร์ดทำมือด้วยมาร์กเกอร์อย่างง่าย ๆ จากนั้นมา เขาเริ่มใช้ตรานั้นบนเสื้อผ้า กางเกงขาสั้น และหมวก ขายจากหลังรถของเขาในย่านลากูนาบีช ของแคลิฟอร์เนีย ลายเซ็นของเขาได้มาจากของลุงของเขาจาน สตูซี (Jan Stussy) รูปแบบตัวอักษร "S" แบบมีสไตล์ที่เป็นที่นิยมมากในทศวรรษ 90s ที่เรียกว่า "คูลเอส" มักถูกนำมาเกี่ยวข้องกับแบรนด์ ในขณะที่ความเป็นจริงไม่เกี่ยวข้องกันเลย ในปี 1984 สตูซีและเพื่อนของเขา แฟรงค์ ซินาทรา จูเนียร์ (Frank Sinatra Jr.) (ไม่เกี่ยวข้องกับนักร้องแจ๊ส แฟรงค์ ซินาทรา) ได้ร่วมหุ้นกันเพื่อขายเครื่องแต่งกาย บริษัทขยายไปยังยุโรปในปี 1988, เปิดตัวร้านบูทีคในย่านโซโฮของนิวยอร์ก และเปิดตัวสาขาอีกจำนวนมากในทศวรรษ 1990s มูลค่าของแบรนด์พุ่งสูงถึง $17 ล้าน ในปี 1991 และ $20 ล้าน ในปี 1992 ปัจจุบันสตูซีเป็นแบรนด์สินค้าสไตล์แคลิฟอร์เนียที่มีชื่อเสียงและวางขายทั่วโลกด้วยมูลค่าที่ค่อนข้างสูง ในต่างประเทศมักมีจำหน่ายในร้านค้าแฟชั่นนานาชาติระดับไฮเอนด์เท่านั้น
ในปี 1996 สตูซีลาออกจากการเป็นประธานบริษัท และซินาทราซื้อหุ้นของสตูซี โดยตระกูลซินาทรายังคงเป็นผู้ถือหุ้นหลักของบริษัท (ข้อมูลจากปี 2017)
รูปแบบ
ความสำเร็จช่วงต้นของแบรนด์เกี่ยวข้องกับการเกิดความนิยมขึ้นของวัฒนธรรมย่อยฮิปฮอป และ สเกตบอร์ด/เซิร์ฟ แบรนด์ยังเคยผสมผสานวัฒนธรรมย่อยอย่างพังก์และอื่น ๆ ในปัจจุบัน รูปแบบของสตูซีมักเกี่ยวข้องกับวัฒนธรรมย่อยสเกตบอร์ดและสตรีทแฟชั่น
วัดสว่างอารมณ์ (จังหวัดฉะเชิงเทรา)
วัดสว่างอารมณ์ก่อตั้งเมื่อ พ.ศ. 2312 ได้รับพระราชทานวิสุงคามสีมา เมื่อ พ.ศ. 2525 ในการเผยแพร่พระพุทธศาสนาจัดพระภิกษุไปสอนศีลธรรมในโรงเรียน จัดกิจกรรมเกี่ยวกับการอนุรักษ์วัฒนธรรมไทยในวันสำคัญต่าง ๆ เมื่อวันที่ 17 ธันวาคม พ.ศ. 2544 กรมศิลปากรประกาศขึ้นทะเบียนเป็นโบราณสถานและกำหนดเขตที่ดินโบราณสถาน เนื้อที่ประมาณ 2 ไร่ 55 ตารางวา พ.ศ. 2480 ในสมัยพรครูธรรมโชดก (หลวงพ่อโชติ) เป็นเจ้าอาวาส ท่านได้ดำริและจัดสร้างโรงเรียนแทนการเรียนที่ศาลาวัด ตั้งเป็นโรงเรียนประชาบาล ตำบลศาลาแดง 2 (วัดสว่างอารมณ์) ต่อมาชื่อว่า โรงเรียนวัดสว่างอารมณ์ (กัลยาณราษฎร์)
กีฬาเรือใบในโอลิมปิกฤดูร้อน 2020 – เรือใบ 470 ชาย
ภูมิหลัง
การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
Muspiceida
Muspiceida เป็นสกุลของนีมาโทดาที่อยู่ในวงศ์ Enoplea.
สปีชีส์ในสกุล ได้แก่:
ชาญ บัวบังศร
ร้อยโท ชาญ บัวบังศร หรือ ชาญชัย บัวบังศร ศิลปินแห่งชาติ สาขาศิลปะการแสดง
ประวัติ
ชาญชัย บัวบังศร เกิดเมื่อวันที่ 7 กุมภาพันธ์ พ.ศ. 2477 ที่กรุงเทพมหานคร จบการศึกษาระดับมัธยมศึกษาปีที่ 6 จากโรงเรียนศรีบุณยานนท์ จังหวัดนนทบุรี